text: Italian Desk | Roca Junyent
  Especialment, l'Àrea de Pràctica d'Italian Desk s'encarrega dels assumptes següents :
  El nostre Italian Desk està compost d'un grup d'advocats, coordinats pel lletrat Fede Segura, en diferents especialitats i àrees, que tenen un coneixement de la llengua, la idiosincràsia i la cultura italiana.
  Els professionals de l'Italian Desk gaudeixen d'una relació amb Itàlia estreta, duradora i contínua que es concreta en els vincles existents entre el nostre bufet i la Cambra de Comerç Italiana a Barcelona però, sobretot, en la nostra extensa experiència, que ens ha fet mantenir la confiança d'uns clients italians als quals garantim un assessorament jurídic complet i especialitzat a Espanya.
  La defensa dels interessos que els nostres clients italians, principalment grups empresarials italians, tenen a Espanya queda totalment garantida pel grup de professionals del nostre Italian Desk, que presten constantment un servei ràpid i proactiu, oferint una resposta pràctica i immediata en relació amb tots els dubtes sobre el nostre sistema jurídic i empresarial, especialment pel que fa a les qüestions fiscals, contractuals i societàries però sense negligir el punt de vista més característic o comú del client italià.
  D'altra banda, l'Italian Desk de Roca Junyent ofereix als nostres clients espanyols la possibilitat d'acompanyar•los quan les seves iniciatives empresarials els portin a introduir•se en el mercat italià. Amb el suport dels nostres col·legues d'Itàlia, els guiem i aconsellem en tot el transcurs de l'operació, que normalment es concreta a través de la compravenda d'empreses locals, la constitució de filials o oficines de representació i fins i tot servint•se d'altres fórmules amb menor grau d'integració (per exemple, contractes com a agència o de distribució de productes, contractes de joint venture amb empreses locals i altres). La nostra dilatada experiència, unida a la col·laboració amb els bufets d'advocats d'alt nivell a Itàlia, garanteix l'èxit de qualsevol operació internacional que desenvolupin els clients de Roca Junyent.